ประจำเดือนจะมาช่วงกลางเดือนค่ะ แต่ช่วง1-2เดือนก่อนหน้านี้มาตั้งแต่ต้นเดือนแล้วมานานด้วยค่ะ แต่ไม่ได้มามาก ช่วงต้นเดือนมาน้อยมาก กะปริดกะปรอยเลยค่ะประมาณ 5-6 วัน แล้วประจำเดือนก็มาในปริมาณปกติจนหาย แต่หายได้ไม่นาน ประมาณ 5-6 วันหลังจากที่ประจำเดือนหยุดก็มาอีกค่ะ แต่มากะปริดกะปรอย และสังเกตว่ามีเมือกปนด้วย เป็นสีเหลืองอ่อนๆ นวลๆอ่อนๆ และไม่เหนียวจนจับตัวเป็นก้อนได้ค่ะ ไม่มีอาการปวดท้องใดๆเลยค่ะ ( มีกลิ่นคาวเลือดและกลิ่นเหม็นอ่อนๆจากประจำเดือน กลิ่นเหม็นอ่อนมาก กลิ่นคาวคงกลบ แต่เรายังได้กลิ่นเหม็นหน่อยๆ ) จะเป็นอะไรร้ายแรงไหมคะ
สวัสดีค่ะ Meในกรณีนี้อาจมีเลือดออกผิดปกติจากช่องคลอดที่ไม่ใช่ประจำเดือน ซึ่งอาจเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ผลข้างเคียงจากการใช้ยาคุมกำเนิด-ภาวะที่รังไข่สร้างฮอร์โมนออกมาผิดปกติ-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง